Roblox

Roblox (stilisert som ROBLOX) er en online plattform, skapt for å utvikle og å spille spill. Den er tiltenkt barn og voksne i alle aldere. Registrerte brukere kan utvikle egne spill ved å bruke programvaren "Roblox Studio". Det er bredt utvalg i verktøy og det er få begrensninger. Mange brukere er også blitt anerkjent for sine prestasjoner på plattformen, gjennom programmering, spilling og utvikling av spill. Robux er valutaen på Roblox. Det er en felles valuta for hele plattformen, og kan brukes til å kjøpe klær, tilbehør eller fordeler i spill, eller å opprette grupper og å reklamere for egne spill eller kreasjoner. Blant disse gruppene er krigsgrupper blant de mest populære, blant annet fordi man kan ha jevnlige treninger, gruppeklær, grupperangeringer, allierte og fiender. Roblox tilbyr et type premium-abonnement hvor man får månedlig Robux, i tillegg oppnår man en rekke spesielle funksjoner, både på plattformen (avatar shop) og i ulike spill. 

Plattformen er svært populær på global basis og har over 100 millioner besøkende hver måned.

Historie 
Roblox ble grunnlagt i juni 2004 av David Baszucki og Erik Cassel. De opprettet også firmaet Roblox Corporation, bedre kjent som Roblox CAO. I 2005 lagde de Dynablocks, men der var det bare et spill. 1. desember 2006, kalte de det for Roblox, og så ble spillet Crossroads skapt. Crossroads ble det første spillet til å se dagens lys på Roblox, etter dette ble flere spill utviklet, og i dag finnes det flere millioner plasser på Roblox. Idag er det flere millioner spillere på Roblox og et helt team som jobber med å moderere platformen.

Programmer 
Roblox består av to programmer og én app; Roblox Player, Roblox Studio og ROBLOX-appen. Programmeringsspråket i Roblox Studio er Lua, eller "rblx.lua" som er en slags Lua-«dialekt». Roblox Studio følger med under nedlastingen av Roblox Player; den nedlastbare spillklienten fra internett. Den brukes primært om man ønsker å bruke nettleseren til å surfe på plattformen. ROBLOX-appen derimot kan lastes ned fra Microsoft Store, App Store, Google Play og Amazon Appstore.

Developer Exchange 
I slutten av 2014 ble et nytt system, kalt Developer Exchange (kortform DevEx), lansert. Dette gir spillerne muligheten til å veksle Robux inn i virkelige penger.

I nyere tid har systemet blitt kritisert for å ha en "dårlig" vekslingskurs. Per nå er DevEx-kursen som følger: 

 50,000 Robux = $175 USD / 1850 NOK
 100,000 Robux = $350 USD / 3700 NOK
 250,000 Robux = $875 USD / 9250 NOK
 500,000 Robux = $1750 USD / 18500 NOK
 1,000,000 Robux = $3500 USD / 37000 NOK

Forholdet 100 000 Robux til 350 amerikanske dollar gir en konverteringskurs på 1 USD per 285,71 Robux, eller ca. 2,85 norske kroner per Robux. Sammenlignet med den faste kursen som Roblox bruker for å konvertere Robux til USD (1 USD per 80 Robux), kan man se at DevEx-kursen er betydelig lavere enn den faste kursen. Dette kan føre til at noen utviklere og spillere taper penger når de veksler Robux til USD gjennom DevEx (100,000: 350 = 0,28 / 28 %, fremfor 100,000: 1050 = 9.5 / 95 %).

Plattformer 
Roblox er tilgjengelig for PC, MacOS, iOS, ChromeOS, Android og Xbox One.

Referanser

Eksterne lenker 
 
 
  Roblox Wiki

Videospill fra 2006
Windows-spill
MacOS-spill
Videospill utviklet i USA